Dieveniškių Ryto gimnazija

miniatiūra|265px|right|Gėlynas prie gimnazijos

Šalčininkų rajono Dieveniškių „Ryto“ gimnazija – dieninė, savarankiško mokymosi bendrojo lavinimo mokykla Šalčininkų raj., Dieveniškėse, Geranionų g. 34, vykdanti pradinio, pagrindinio, vidurinio ir papildomo ugdymo programas lietuvių kalba. Įstaigos kodas 191416511.

2014–2015 mokslo metus mokykloje pradėjo 108 mokiniai bei 6 priešmokyklinio ugdymo grupės vaikai. Mokiniai mokėsi pagal pradinio, pagrindinio ir vidurinio ugdymo programas: pagal pradinio ugdymo programą mokėsi 21 mokinys, pagal pagrindinio ugdymo programą – 59 mokiniai, pagal vidurinio ugdymo programą – 34 mokiniai. Taip pat mokykloje  mokėsi 6 specialiųjų ugdymosi poreikių turintys mokiniai. 11 mokinių iš tolimesnių vietovių buvo pavežami geltonuoju autobusiuku.  Mokykloje dirbo 27 pedagoginiai darbuotojai, iš jų: vienas  priešmokyklinio ugdymo pedagogas, vienas bibliotekos darbuotojos, vienas  socialinis pedagogas. 

Mokykloje veikia 10 neformaliojo ugdymo būrelių.  Mokyklos bibliotekoje yra 1 kompiuterizuota darbo vieta, turinti interneto prieigą, reikalingą organizacinę techniką. Greta esančioje skaitykloje įrengtos 6 kompiuterizuotos darbo vietos. Mokykloje naudojamas elektroninis Mano dienynas. Mokykla dirba kabinetine sistema. Sukomplektuotos visų dalykų mokymui reikalingos mokymosi priemonės. Mokykla naudojasi Dieveniškių A. Mickevičiaus vidurinės mokyklos patalpose esančia valgykla, sporto sale, stadionu, fizikos, chemijos kabinetais. 

 Istorija 

Svarbiausios mokyklos istorijos datos:

 1942-1945 m. Dieveniškėse minima lietuviška pradžios mokykla,
 1946-1952 m. minima lietuviška progimnazija,
 nuo 1952 m. minima kaip trikalbė vidurinė mokykla,
 1992 m. atskiriamos lietuviškos klasės ir įkuriama Dieveniškių II vidurinė mokykla,
 1995 m. mokykla pavadinama Dieveniškių  ,,Ryto” vidurine mokykla,
 nuo 2000 m. įvestas profilinis mokymas.
 nuo 1992 m. mokykla išleido 20 abiturientų laidų.

2019 m. prijungta Poškonių pagrindinė mokykla.

 Himnas 
Mokyklos himnas sukurtas pagal Gintaro Staniulio muziką ir Antano Kunsko žodžius.
Keliai keleliai veda
Į tėviškę brangią
Žėrėki žiburėliu
Dieveniškių padangėj.
Mokykla, mokykla „Ryto“ mokykla
Pamėgo šią mokyklą
Apylinkė plati.
Skubės čia dienos brandžios,
Darbai lauks dideli.
Mokykla, mokykla „Ryto“ mokykla
Dažnai mes čia sugrįšim
Svajonėm ir mintim.
Šiandieną švenčiam šventę
Ir sakom: liki su mumis.
Mokykla, mokykla „Ryto“ mokykla
Išsiskleidė aplinkui
Greit „Ryto“ spinduliai
Mieloji mokyklėle,
Globok mus amžinai.
Mokykla, mokykla „Ryto“ mokykla.

 Direktoriai 
 Danutė Andriuškevičiūtė
 2004 m. Lolita Mikalauskienė

 Nuorodos 
 Mokyklos svetainė
 Dieveniškių „Ryto" gimnazija (aikos.smm.lt)
 Mokyklos Facebook puslapis

Kategorija:Dieveniškės
Kategorija:Šalčininkų rajono savivaldybės mokyklos
Kategorija:Lietuvos gimnazijos